Downloaded from YTS.MX
Official YIFY movies site: YTS.MX
Tiedän, että maailmassa on lukematon määrä teitä,
jotka olette kokeneet seksuaalista väkivaltaa.
Tämän elokuvan sisältö voi triggeröidä.
Jos se tuntuu tarpeelliselta, sulje silmäsi ja hengitä syvään.
Se on auttanut minua monta kertaa.
Nyt kerron teille tarinani.
Päätin dokumentoida itseäni.
Tunteitani ja...
En tiedä, mitä seuraavaksi tapahtuu. Mutta...
Sen tiedän, että ensi viikolla,
toukokuun 10. päivän jälkeen, eli viisi päivää ennen 28. syntymäpäivääni,
asiat muuttuvat. Ja...
Minulla on tilaisuus kertoa totuus siitä, mitä minulle tapahtui kaksi vuotta sitten.
Minusta asia on sivuutettu.
Se voi merkitä suurta muutosta minun elämässäni -
ja monien muiden elämässä. Ja minä...
En tiedä... Minua pelottaa, enkä tiedä, jaksanko kantaa tämän vastuun,
mutta haluan vain kertoa totuuden.
Hei, isosisko. Miten voit?
Äiti sanoi, että kerrot tapahtuneesta julkisesti.
Mutta sinut leimataan.
Vaikka jatkaisit toimittajana,
ihmiset näkevät sinut uhrina.
En halua sinun menettävän kasvojasi.
Kerro, mitä tapahtui.
Hän on ollut poliittinen toimittaja monta vuotta.
Hänellä on ystäviä poliisissa ja hän on läheinen pääministeri Aben kanssa.
Se pelottaa minua.
Ilman todisteita juttu on vaikea. -Tarkoitatteko DNA-todisteita?
Kyllä, ei ole edes siemennestettä. -Mutta DNA rintaliiveissäni...
Se todistaa vain sen, että hän koski niihin, ei muuta.
Jos teillä ei ole pitäviä todisteita,
vaarannatte tulevaisuutenne, Ito-san.
En muista mitään siitä illasta. -En tiennyt tapauksesta.
Muistan ajaneeni tuota katua pitkin.
Otin teidät kyytiin tuolta.
Halusitte jäädä pois lähimmällä asemalla.
Sanoin, että Meguron asema oli lähin.
Se oli Sheraton-hotellin suunnalla.
Mutta kun lähestyimme asemaa,
mies halusi keskustella jostain asiasta hotellillaan -
ja käski minun ajaa sinne.
Muistan hämärästi, kun pyysit minua jättämään sinut asemalle.
En tiennyt, kumpaa kuunnella.
Kysyin uudestaan, pitäisikö minun ajaa hotellille, ja hän sanoi, että pitää.
Hän sanoi, ettei hän tekisi mitään.
"Haluan vain puhua."
Montako kertaa pyysin sinua viemään minut asemalle,
jotta pääsisin kotiin? -Kaksi tai kolme kertaa.
Kun saavuimme hotellille, et noussut autosta.
Yleensä matkustajat nousevat autosta heti.
Mutta sinä istuit paikallasi, ja minä ihmettelin, mistä on kyse.
Sitten mies nosti sinut autosta ja raahasi sinut pois.
29. toukokuuta 2017 Tänään kerron tapahtuneesta julkisesti.
Se on ainoa tapa saada juttuni avattua uudelleen.
Aluksi poliisi kieltäytyi ottamasta ilmoitustani vastaan.
He sanoivat, että nykyiset lait tekevät seksuaalirikosten tutkimisesta vaikeaa.
Ja että Yamaguchi on korkea-arvoinen henkilö -
ja Tokyo Broadcasting Systemin johtajana Washingtonissa.
Tapauksen jälkeen olen keskittynyt toimittajana totuuden paljastamiseen.
En ole voinut muutakaan.
Jos näkisin itseni uhrina,
se murtaisi minut henkisesti.
Työ on ollut ainoa keinoni suojella itseäni.
Ihmisten on ymmärrettävä, miten kauhea rikos raiskaus on -
ja miten syvästi se vaikuttaa uhrin elämään.
Kun minusta tuli uhri ensimmäistä kertaa,
tajusin, miten vähän ääntämme kuullaan.
Toimittajana minun on tuotava nämä asiat päivänvaloon.
Kun näin Yamaguchin puhuvan valta-asemastaan,
tunsin puristuksen rinnassani.
Mitä sananvapaus tarkoittaa tässä maassa?
Keitä mediat ja lait suojelevat?
On harvinaista puhua raiskauksesta omilla kasvoilla.
Miksi päätitte näyttää kasvonne? -Niin.
Yleisten odotusten mukaan -
uhri on surullinen ja heikko. Hän piiloutuu ja häpeää.
Se on normi, jota minun on vaikea hyväksyä.
Minulla ei ole mitään salattavaa.
Jos en puhu, lakeja ei muuteta.
Siksi puhun omilla kasvoillani.
Uskotteko, että Yamaguchin läheinen suhde pääministeri Abeen vaikutti asiaan?
Uskon, että joku vaikutusvaltaisempi vaikutti prosessiin.
Vaikutusvaltaisempiko? -Niin.
Japanilaismiehet ovat viehättäviä.
Siksi naiset käyttävät heitä edistääkseen uraansa.
He olivat varmaan panokavereita, joille tuli riitaa. Tyttö haluaa kostaa.
Raiskauksen uhriksi hänellä oli liian syvä kaula-aukko.
Pelottavaa, miten nainen voi ryhtyä tuollaiseksi hunaja-ansaksi.
Hän kritisoi Japania, mutta haluaa silti asua täällä.
Hänet pitäisi kuristaa.
Liikkuiko pakettiauto?
Siinä on tummennetut ikkunat.
Haluan piiloutua. En halua näyttäytyä julkisesti.
Mitä sanoit? Aurinkolasit? Joo. Otan ne.
Varaudu muuttamaan luokseni.
Heitä jääkaapissa oleva ruoka pois. -Selvä.
Hyvästelen kotini joksikin aikaa.
Tuntuu siltä, että menetin kotini.
Asun heidän makuuhuoneessaan. Niin minä elän!
Hän on kuin vauva, joka itkee öisin.
Herään ja huolestun. Hän makaa sängyssä levottomana.
Hän kärsii, joten rauhoittelen häntä. Silitän sen selkää, kunnes hän nukahtaa.
Mutta hän herää taas pian.
Kun menen ulos, annan hänelle unilääkettä.
Kutsun häntä.
Hän hätääntyy ollessaan yksin, joten varmistan, että hän ottaa lääkkeensä.
En uskonut, että tästä tulisi näin iso juttu.
Tämä prosessi vie aikansa.
Et voinut enää tehdä töitä. Et voi käydä ulkona.
Vieraat ihmiset, jotka eivät tiedä mitään, panettelevat sinua.
Ei sellaista voi hyväksyä, mutta yrität selviytyä.
Haluaisin, että ponnisteluistasi on jotain hyötyä.
Jopa urasi kannalta. Siitä on oltava jotain iloa.
Olen luvannut huolehtia heistä, kun he ovat vanhoja.
Shiorin lehdistötilaisuuden jälkeen -
netissä ihmeteltiin, hyökkääkö hän hallitusta vastaan.
Törkeitä ja vastuuttomia kommentteja oli paljon.
Minun käskettiin pukeutua mustaan pukuun.
Oliko se vain neuvo tai ehdotus?
Sanottiin, että media kohtelisi ankarasti, jos en pukeutuisi asiallisesti.
Oliko se totta? -Opin sen kantapään kautta.
Minua kutsuttiin "prostituoiduksi". -Prostituoiduksiko?
Koska yksi paidan napeista oli auki. -Millaisessa ajassa me oikein elämme?
Olisi pitänyt pukeutua ihan hullusti, jotta mielenterveyttäni epäiltäisiin.
Vitsailinkin siitä. "Voisin pukeutua bikineihin tai paljastavaan mekkoon.
Älkää määräilkö pukeutumistani." Valitin siitä.
He sanoivat, että sellaista media on.
Tosi kamalaa.
Viime kuun 29. päivä -
nainen piti lehdistötilaisuuden Kansallisella lehdistöklubilla.
Vaikka jotkut tukevat häntä,
toiset ovat kritisoineet hänen asuaan ja muita epäolennaisia yksityiskohtia.
Nykyinen seksuaalirikoslaki perustuu patriarkaalisiin arvoihin.
Se suojelee miehensä alaisia naimisissa olevia naisia.
Ajattelutapa ei ole muuttunut ehdotetuissa lakimuutoksissakaan.
Vain vakava fyysinen väkivalta tai uhkailu nähdään raiskauksena.
Ei suostumuksen puute.
110-VUOTIAASSA LAISSA SUOJAIKÄRAJA ON 13.
Moni on jo nähnyt, miten negatiivisesti minuun on reagoitu.
Se ei ole oikein.
En halua antaa huonoa esimerkkiä ihmisille,
joiden on saatava puhua ja saatava pyytää apua.
En halua näyttää, että heidän käy näin, eikä tähän kannata ryhtyä.
Ei. Se ei ole oikein, joten minun on käytettävä ääntäni.
En voi lakata puhumasta, koska en halua ihmisten ajattelevan...
...että minun hiljennettiin. En.
30. kesäkuuta 2017
Olen päättänyt kirjoittaa kirjan jutusta.
Nämä ovat transkriptioita.
Nauhoitin keskusteluni tutkijoiden ja syyttäjien kanssa.
Minusta tuntui alusta asti, etteivät he tehneet työtään.
He vain keksivät tekosyitä.
Piilotin pienen nauhurin rintaliiveihini -
tai mihin vain keksin. Tein äänityksiä pari vuotta.
Yksi tärkeimmistä asioista äänityksissä on tämä tutkija.
Kutsun häntä "tutkija A:ksi".
Hän auttoi minua saamaan sisäpiirin tietoa.
Tässä näkyy, mitä hän sanoi puhelimessa.
Ilman äänitteitä kukaan ei uskoisi, mitä olen kuullut.
KAKSI VUOTTA AIEMMIN 2015
26. huhtikuuta
Tutkija A kieltäytyy yhä ottamasta rikosilmoitustani vastaan.
Tapaus on vaikea, koska todisteita ei ole.
Jos teillä olisi todisteita tai muistaisitte...
Sanoin, että muistini palasi, kun...
Voitteko kertoa ajan minuutin tarkkuudella?
En, mutta se oli juuri ennen viittä. -Mistä tiedätte sen?
Koska lähdin hotellista noin kello 5.30.
Lähditte noin kello 5.50. Olette siis väärässä.
Ette muista. -Heräsin kesken raiskauksen.
Sanoin jo, ettei se riitä. -Vaikka heräsin kesken sen?
Todisteita ei ole. -En ymmärrä...
7. toukokuuta
Tutkija A alkaa suhtautua tapaukseen vakavasti.
Tiedän, mitä sanoitte aiemmin, mutta lailla on rajansa.
Ymmärrän, miltä teistä tuntuu, joten en halua jättää tätä tähän.
Uskokaa minua. Mutta meidän poliisien on selitettävä asiat.
Päätökset on tehtävä sen mukaan, mikä on parasta uhrille.
Puhuin syyttäjän kanssa... -Kieltäytyikö hän?
Ensin hän sanoi, että syytettä olisi vaikea nostaa.
Entä nyt?
Nythän materiaalit on saatavilla. Haluan ne käsiini.
Jos vien syyttäjälle lisää todisteita,
hän saattaa nostaa syytteen.
Valitsemaanne numeroon ei juuri nyt saada yhteyttä...
23. kesäkuuta
Minut on kutsuttu Tokion poliisin keskusvirastoon.
Hauska tavata. -Anteeksi, että kun soitimme yllättäen.
Miksi entinen tutkinnanjohtaja ei ole enää mukana?
Tutkija A siirrettiin, koska hän oli hyvä työssään.
Ei siihen muuta syytä ole.
Pidätyksestä tulikin vapaaehtoinen kuulustelu.
Tämä ei ehkä vakuuta teitä. Hänestä on pidätysmääräys,
mutta se ei tarkoita, että voimme pidättää hänet.
Oletteko kunnossa?
Tarkoitatteko, että hänen tekonsa ei riitä pidätykseen?
En tarkoita sitä.
Teillä siis on jo pidätysmääräys?
En voi vastata tuohon. -Juurihan te sanoitte, että on.
En sanonut niin. -Ettekö?
Minä en anna mitään lupia. Noudatan vain pomojen käskyjä.
Kello 22.05
Tutkija A soitti minulle yllättäen.
Kuulitteko, mitä minulle tapahtui?
Kuulin, että teidät siirrettiin, koska teitte hyvää työtä.
Se ei ole aivan totta.
Meidän ei pitäisi puhua tästä puhelimessa. -Niin.
Hyvää iltaa.
Anteeksi, kun soitin näin myöhään. -Ei se mitään.
Kiitos, että tulitte vielä töiden jälkeen.
Olen pahoillani, mutta minut siirrettiin pois tutkinnasta.
En tiedä, mitä poliisilaitoksella sanottiin,
mutta meillä oli pidätysmääräys.
Otin sen mukaani Naritan lentokentälle.
Meitä oli neljä odottamassa autossa.
Sitten esimiehemme käskivät -
keskeyttämään pidätyksen.
Kuulun organisaatioon. Jos vastustan esimiehiäni,
minua pidetään petturina.
En vieläkään tiedä, miksi pidätys keskeytettiin.
Niin.
Haluan nähdä, miten pitkälle pääsen.
Vaikka kaikki menisi pieleen, voin osoittaa puutteet lainsäädännössä.
En usko, että unohdan tätä tapausta koskaan.
KAKSI VUOTTA MYÖHEMMIN 2017
Kiitos, kun sain tulla tänään.
Hienoa, käyntikortissanne lukee "Naisiin kohdistuvan väkivallan virasto".
Hallituksen kyselyn mukaan vain 4 % raiskauksen uhreista -
onnistuu ilmoittamaan raiskauksesta poliisille.
Eikö niin? -Niin.
Mitä mieltä olette siitä, että 96 % tapauksista jää ilmoittamatta?
Todellisuudessa 70 % uhreista ei hae apua viranomaisilta.
Heitä on vaikea saada ottamaan yhteyttä -
seksuaalisen väkivallan tukikeskukseen.
Suurin este on mennä poliisin puheille.
Minulle vaikeinta oli tapauksen esittäminen aidon kokoisella nukella.
Mitä mieltä olette siitä tutkintamenetelmänä?
Hallitusviranomaiset eivät tunne -
yksittäisten tapausten olosuhteita.
Mitä tulee poliisin tutkintamenetelmiin,
uskon, että heidän pitäisi toimia -
olemassa olevien ohjeiden mukaan.
Kyllä, mutta vaikka näin sanotaan,
se ei ole johtanut mihinkään.
Ohjeet uhrien kohtaamisesta -
ovat olleet olemassa jo 15-20 vuotta.
On valitettavaa, ettei niitä noudateta päivittäisessä työssä.
Meidän on jatkettava ponnisteluja ongelmien korjaamiseksi.
Anteeksi, etten vastannut konkreettisemmin.
Kiitos ajastanne. Kiitos.
Haastatteletteko kaikkia olennaisia osapuolia?
Tokion poliisi ja kansallinen poliisi eivät ole suostuneet haastatteluihin.
Tämä on ainoa viranomaisen haastattelu. -Olemmeko ainoat viranomaiset?
Niin se nyt on. -Poliisi...
Haluan lykätä kirjan julkaisun tiedotusta.
Pelkään, että Yamaguchi yrittää estää julkaisun oikeudessa.
Pystyykö hän siihen? -Kyllä.
En tiennytkään. -Se on mahdollista.
Kirjoitat hänestä.
Jos käytät oikeita nimiä, he voivat vaatia sen kieltämistä.
Entä muut mediat? Kuten lehdet ja sanomalehdet.
Jutut lasketaan uutisiksi, ja silloin niitä ei voi kieltää.
Mutta kirja voi joutua oikeustoimien kohteeksi.
Kerro, mikä se on!
Black Box on kirjani nimi.
Syyttäjä käytti ilmaisua musta laatikko, black box.
Hän sanoi: "Se on mustassa laatikossa, joten emme tiedä, mitä tapahtui."
Se kertoo kaiken siitä, mikä oikeusjärjestelmässämme on vialla.
Keksin sen nyt. Nyt tunnen olevani valmis.
Keksin kirjalle nimen.
Black Box!
Joo! Lisää viiniä! Tämä on vihreä laatikko.
Meillä on viisi litraa viiniä. Rakastan vihreää laatikkoani.
Käytättekö poliisin työpuhelintanne? -Nyt se sopii.
Oletteko varma? -Olen kyllä.
Voimme puhua, kun tapaamme. -Selvä.
Tavataanko ja jutellaan ensi viikolla?
Tehdään niin. Pitääkö minun valmistautua jotenkin?
En usko. -Selvä.
Hei sitten.
Se oli se rikostutkija.
Tapaamme kuudelta 13. päivä. Se on keskiviikko.
Minusta tuntuu, että hän haluaa puhua jostain.
Ehkä hän haluaa puhua julkisesti. Toivottavasti.
Ehkä hän haluaa kertoa, että haluaa uskoa minua -
ja kulkea omaa tietään kertoakseen totuuden -
ja ollakseen osallinen tässä.
Jos mahdollista, haluaisin pyytää teitä antamaan julkisen lausunnon.
Ehkä voisitte jopa todistaa.
Se ei ole mahdollista. -Miksi ei?
En voi, jos haluan pitää työni.
Ettekö aio lopettaa? -Tarvitsen taloudellista turvaa.
Sitä en valitettavasti voi tarjota!
Ymmärrän muutoksen tarpeen ja miksi haluatte sitä.
Minusta se, mitä teette, on tärkeää.
Tunteeni ovat ristiriitaiset.
Jos julkaisen ja paljastan sen, mitä kirjoitin kirjaani...
...hän voi menettää työnsä.
Sitä on vaikea ajatella. En tiedä, mikä on oikein.
Mutta jos on toimittaja,
joka tarkkailee poliitikkoja syvällisesti,
on tiedettävä, että tallainen voi paljastua.
Meidän työtämme on kertoa totuus.
Mutta hän on hyvä tyyppi, joten...
Kansanedustaja Yunoki.
Poliisi odotti Naritan lentokentällä pidättääkseen Yamaguchin,
mutta he päästivät hänet menemään ja lähtivät. Miksi?
Kun media kysyi, peruttiinko pidätys -
pääministeri Aben tai pääministeri Sugan pyynnöstä,
Tokion poliisipäällikkö Nakamura sanoi:
"Päätin, että häntä ei ollut tarpeen pidättää."
Tämä koskee sitä Shioria ja Yamaguchin raiskaussyytettä...
Voinko jatkaa? -Keskeyttäkää pikakirjoitus.
Haluaisin pyytää,
olemaan puhumatta yksityisistä kansalaisista parlamentissa.
Puhumme kansalaisista koko ajan!
Saako Yamaguchi erityiskohtelua, koska hän on Aben ystävä?
Yamaguchin elämäkerta Abesta julkaistiin -
vain kaksi viikkoa ennen rikosjutun hylkäämistä.
Jos Yamaguchi olisi pidätetty, Abe ei olisi voinut sallia sen julkaisua.
Kello 16.00 Tapaaminen veteraanijournalistien kanssa.
Haluaisin kuvata tämän päivän kokouksen.
Minä en halua videolle. -Ymmärrän!
Esittelen itseni. Nimeni on Kanehira.
Olen työskennellyt TBS:n toimituksessa 40 vuotta.
Yamaguchi on nuorempi kollegani.
Tunnen olevani vastuussa -
tällaisten miesten kasvattamisesta.
Haluan aloittaa pyytämällä sitä anteeksi.
Lehdistötilaisuudellasi oli suuri vaikutus.
Miksi vain yksi tv-kanava ei sivuuttanut sitä?
Lehdet kirjoittivat siitä vain vähän. Minusta se oli outoa.
Luulin, että kaikki haluaisivat raportoida näin suuresta skandaalista.
Mutta niin ei käynyt.
Tokion poliisipäällikkö Nakamura antoi lausunnon lehdistötilaisuuden jälkeen.
Hän korosti keskeyttäneensä pidätyksen, koska todisteita ei ollut tarpeeksi.
Aion haastatella häntä tässä kuussa.
Nakamuraako? -Aion yllättää hänet.
En malta odottaa! -Melkoinen järkytys!
Uskomatonta. -Vau...
Emme voisi kuvitella tekevämme sellaista.
Se, että jutun päähenkilö haastattelee avainhenkilöä...
Tekisin niin vain äärimmäisessä hätätilanteessa.
ITARU NAKAMURA TOKION POLIISIPÄÄLLIKKÖ
KESKEYTTIKÖ HÄN JUTUN KÄSITTELYN?
Huomenta!
Mihin aikaan hän yleensä lähtee? -Usein varttia vaille kahdeksan.
Yamaguchin raiskaussyyte...
Pidätysmääräyksestä, jonka peruitte...
Miksi lopetitte tutkinnan?
Jos kuulitte tapauksesta samana päivänä, oliko teillä tarpeeksi aikaa tutkia sitä?
He ihmettelevät, mistä on kyse!
Hei. Lähtikö hän?
Tännekö?
Kulman takanako?
Missä hän on? -Mitä hänellä on yllään?
Tuolla hän on! -Tuolla hän on!
Anteeksi!
Hän tiesi meistä ja hän karkasi.
Hän tiesi meistä.
Kun juoksin, kaduin sitä, että jätin aamiaisen väliin.
Hyvin juostu!
Luulin, että he hidastaisivat, mutta he vain lisäsivät vauhtia.
Sait sentään koputettua.
Olisinpa saanut edes sanan suustani. Olisi pitänyt laittaa lenkkarit.
Mitä?
Tuo näyttää pakettiautolta, jonka näimme. -Niinkö?
Hei, minulla olisi kysymys.
Myyttekö laitteita, jotka tunnistavat kuuntelulaitteet?
Salakuuntelulaitteiden tunnistimiako? Annas, kun katson.
Sanoin sen tosi arkisesti. "Myyttekö näitä laitteita?"
Hän lupasi selvittää.
Katsotaanpa...
Kaikki piippaa.
Voisiko se johtua mikistäni?
Minusta se johtui!
Kokeillaan uudestaan.
Huh, säikähdin.
Oletko kunnossa? -Se toimii yhä.
Enpä tiedä.
Jos on tärkeää puhuttavaa, puhutaan kylppärissä.
23. syyskuuta 2017
Viimeinen editointitapaaminen kustantajani kanssa.
Lause "Raiskaus on sielun murha..."
Tuossa se on. Jätetään se pois ja säästetään se loppuun.
Hei! -Tässä on asianajajanne Nishihiro.
Voimmeko puhua nyt? -Kyllä.
Juttuanne ei avata uuteen käsittelyyn.
Ymmärrän.
Syytelautakunta päätti niin.
Kello 19.00
Hätäkokous juristieni kanssa.
Voitteko puhua asianajajalleni?
Japan Times kysyy, onko rikosoikeudenkäynti nyt ohi.
Kyllä on.
Niin. -Selvä, kiitos.
Yamaguchi on antanut medialle hyvin pitkän lausunnon.
"Jos minua sanotaan mediassa rikolliseksi,
ryhdyn oikeustoimiin."
Hän ei tarkoita vain aiempia artikkeleita, vaan kaikkia tuleviakin tekstejä.
Se on selvä uhkaus. -Olemme valmiita!
Hei, äiti.
Shiori, soitat pitkästä aikaa. -Joo.
No...
Syytelautakunnan päätös tuli eilen.
Niinkö? Ja?
Syytettä ei voi nostaa. -Mitä? Eikö?
Eikö häntä syytetä? -Ei.
Oletko tosissasi? Miten se on mahdollista?
Halusin vain kertoa sinulle.
Vai niin. Turhauttavaa!
Oletko todella sitä mieltä? -Totta kai olen!
Hänet pitäisi pidättää!
Shiorin uutiset tänään! Kiitos, kun katsoitte!
Rotta ratsasti härän selässä. Sitten se hyppäsi pois.
Rotta voitti, härkä jäi toiseksi.
Siksi sanotaan, että kissa jahtaa rottaa.
Shiori.
Äiti täyttää 33 tänä vuonna. -Ei! 23. Kymmenen vuotta vähemmän!
Kustantajani lähetti tämän äsken.
Perheeni ei tiedä, että se julkaistaan 13 päivän päästä.
En kestäisi, jos he kieltäisivät sen.
Tiedän, että tämä pitää tehdä, mutta asetan heidät vaaraan.
Muistan yhä, mitä isäni sanoi.
Kerroin pitäväni lehdistötilaisuuden, ja perheeni sanoi,
että he tietävät, etten tullut keskustelemaan asiasta,
vaan että olen tehnyt päätökseni. Mutta perhe halusi estää sen.
Isäni sanoi: "Isänä haluan,
että tyttärelläni on normaali, onnellinen elämä.
Haluan, että hän tapaa jonkun, menee naimisiin ja saa lapsia.
Toivottavasti asut lähellä meitä."
Tiedän, että voin tehdä sen joka tapauksessa.
Jos vaikenisin, en voisi olla onnellinen.
Mutta jos tämä estää minua pysymästä heidän lähellään...
Kirjoitin testamenttiinikin,
että vaikka voin huonosti lehdistötilaisuuden jälkeen,
mutta en ikinä tekisi itsemurhaa.
"Jos minulle tapahtuu jotain itsemurhaa muistuttavaa, tutkikaa asiaa.
Koska en ole sellainen.
Jos niin käy, luvatkaa julkaista kirja ja tämä dokumentti."
Kirjoitin sen lauantaina.
Halusin mennä luontoon, mutta en uskaltanut mennä yksin.
Olen huolissani, sillä minulla ei ole tutkija A:n lupaa -
lainauksiin kirjassani.
Kuuletteko minua? -Kyllä.
En voinut puhua, koska olin juhlissa.
Anteeksi, että häiritsen, mutta minun täytyy kertoa jotain.
Haittaako, jos olen humalassa?
Kertomani saattaa selvittää päänne. -Niinkö?
Itse asiassa minä kirjoitan kirjaa.
Älkää julkaisko nimeäni. -En julkaise.
Ette saa. -Halusin vain kertoa.
Kuulostaa hyvältä idealta.
Olette toimittaja, ja dokumentointi on tärkeää.
Kiitos. Naurattaa. Vastauksenne yllätti minut.
Vain te, jotka olette taistelleet nykytilannetta vastaan, ymmärrätte.
Kansa ei ymmärrä.
Mutta työni on julkaista se. -Niin, tehän olette toimittaja.
Kysyin itseltäni jatkuvasti, mitä voisin tehdä.
Vitsailin, että auttaisitte minua taloudellisesti.
Ei tässä saisi olla kyse siitä. Voinko auttaa jotenkin?
Rehellisesti sanottuna haluaisin teidän puhuvan julkisesti.
No... Voin tehdä sen, jos menette naimisiin kanssani.
Sillähän se ratkeaisi.
Mutta meillä on yhteinen suunta.
En voi todistaa siviilikanteessanne -
niin kauan kuin olen poliisina.
Kun keksin jonkun keinon, jolla voitte auttaa minua,
pyydän tukeanne.
Hienoa. -Kiitos.
Oletteko kunnossa? Huolehditteko terveydestänne?
Selviän kyllä.
Syöttekö hyvin? -Kyllä syön.
Tarjoan teille illallisen. -Kiitos, ehkä.
Mitä haluaisitte syödä?
Pidättekö ramen-nuudeleista? -Rakastan niitä.
Syödään ramenia joskus. -Joo.
Ehkä sitten, kun tilanne rauhoittuu. Kiitos.
Älkää luovuttako. Muistakaa syödä. -Kiitos.
Olen pahoillani humalatilastani. -Ei se mitään! Kiitos paljon.
Näkemiin. -Näkemiin.
Klo 14.00
Lopullinen versio toimitetaan kustantajalle.
Ehdimmekö? -Aikataulu on tiukka.
Painotalolla on kiire.
Miksi tämä tehdään näin nopeasti?
Koska vaalit ovat pian.
Politiikassa voi tapahtua suurikin muutos.
Kirjan pitäisi auttaa äänestäjiä tekemään päätöksensä.
Juuri nyt sinä olet se, joka voi saada aikaan muutoksen.
Aiemmin uhreilla, naisilla, ei ollut tarpeeksi vaikutusvaltaa puhua ääneen.
Toivottavasti kirja pääsee kauppoihin. -Niinpä.
Juristini soitti minulle.
Hän sanoi, että Tokion pormestari haluaa minut uuteen puolueeseensa -
ja ehdolle seuraaviin vaaleihin.
Ja...
Sanotaan, että jos Abe pärjää hyvin näissä vaaleissa,
henkeni on vaarassa.
Se on paskapuhetta, mutta...
Voinko sanoa niin? Huono juttuhan se on.
Hyvää iltaa! Olen Shinzo Abe Liberaalidemokraattisesta puolueesta.
Rakennamme Japanin, jossa ihmiset voivat unelmoida tulevaisuudesta.
Vaalit ovat huomenna.
Kustantajani mielestä minun kannattaa vältellä mediaa -
ja yöpyä turvallisemmassa paikassa.
Vaalit ovat huomenna. Katsotaan, miten käy, ja sillä selvä.
En osallistu itse.
Olen vain toimittaja, joka koki sen. Piste.
En tiedä, mitä minulta odotetaan.
En ole aktivisti enkä tee propagandaa mistään.
Yhtäkkiä väsyttää kamalasti.
Ehkä se johtuu paineista.
Ei minulla ole paineita enkä halua niitä. Se ei ole minun...
Pääministerin puolue näyttää saavan murskavoiton.
Oven luona on neljä riviä kirjoja.
Näyttää siltä, että niitä on ostettu.
Yksi tyyppi selaili sitä, mutta hän pani sen takaisin.
Olisi pitänyt sanoa, että luin kirjan ja se on hyvä.
"Luin sen neljä kertaa. Se on hyvä."
Hollywoodissa on kuuluisa tuottaja,
jonka tekemisistä moni nainen on puhunut.
Siitä syntyi #MeToo-liike.
Minusta tuntuu, että asiasta on alettu puhua ympäri maailmaa.
Se tuntuu mahtavalta!
En tiedä naisen nimeä. Tässä on vain sähköpostiosoite.
"Olen ajatellut tätä jo jonkin aikaa, mutta kirjan myötä haluan sanoa,
että minua hävettää, kun olemme samaa sukupuolta.
Etkö muka tehnyt mitään väärää?
Sain ankaran kasvatuksen ja opin välttämään tuollaista.
Vaikka puhuisit totta,
säälin miehiä, joita syytät. Sietäisit hävetä."
NORIYUKI YAMAGUCHIN PÄÄMINISTERI
Koko maailma liikkuu eteenpäin -
MeToo -liikkeen myötä.
Mutta me Japanissa otamme takapakkia seksuaalisen väkivallan suhteen.
Media kaikkialla maailmassa raportoi epäilyttävästä jutusta.
Salailua ei voi sallia.
Tutkinta on täynnä "mustia laatikoita".
Pääministeri Abe, tiesittekö tästä tutkinnasta?
Turvallisuuskomission johtaja... -Ei, hän ei ole listalla.
Kysyin pääministeriltä. Tämä on viivyttelyä!
Antakaa minun vastata.
Kysyin pääministeriltä, en teiltä!
Jos Abe ei vastaa, tämä on turhaa. -Pääministeri Abe.
Kansanedustaja Yunoki, käyttäkää nyt järkeänne.
Pääministerinä en kommentoi sitä,
mitä tiedän tai en tiedä yksittäisistä tapauksista.
Mutta en todellakaan tiennyt tämän tapauksen lopputulosta.
Toimittaja Yamaguchi raiskasi Shiori Iton...
Kirjassaan Yamaguchi kertoo suhteestaan pääministeri Abeen.
He golfaavat ja vaeltavat. He ovat olleet ystäviä yli 16 vuotta.
Hei! Hauska tavata. Olen Shiori Ito.
Olet kuuluisa! -Kuulin, että mainitsit nimeni.
Satuin vain kulkemaan ohi. -Saanko ottaa kuvan?
Shiori. Seuraan juttuasi netissä. -Vai niin.
Kannustan sinua. -Kiitos.
Onnea matkaan! -Kiitos paljon.
Kun näin hänet läheltä,
hän ei näytä yhtään samalta kuin kuvissa.
Ei kai hän ollut se Shiori, joka raiskattiin?
Kyllä. -Oliko se hän? Oikeasti?
En tajunnut! -Hänestä puhutaan paljon netissä!
Shiori. Lähtikö hän? Miksi et sanonut, että hän oli se tyttö, joka raiskattiin?
Alan tässä miettiä sitä, että on kulunut puoli vuotta siitä...
...kun minusta tuli julkisesti se tyttö, joka raiskattiin.
Puhun naisille mediassa Harajukussa.
Kiitos, kun sain tulla.
Aloitetaan sitten.
Shiorin tapaus näyttää, miten vaikeaa on puhua seksuaalisesta väkivallasta -
tai edes puhua ääneen, kun jokin on vialla.
Japanin yhteiskunnan on muututtava.
Muutetaan normia siitä, että MeToohon kommentoidaan negatiivisesti.
Opetan journalismin teoriaa.
Ensimmäiseksi opetan, että journalismissa on kyse vallan valvonnasta.
Mutta meidän journalismimme -
ei ole tarkastellut valtaa, jota miehillä on.
Välttelen hameen käyttämistä töissä.
Olen piilottanut naisellisen puoleni, jotta minua ei huomattaisi.
Mutta viime vuosina minusta on tuntunut, ettei se ole oikein.
Yhteiskunta ei voi muuttua, jos sekä naiset että miehet eivät muutu.
Kaikki me mediassa työskennelleet ymmärrämme asian.
Kun olin parikymppinen, minulle tapahtui jotain samanlaista.
Minusta tuntui, etten voisi jatkaa toimittajana, jos puhuisin siitä.
Siksi pysyin hiljaa.
Mutta kun luin Shiorin kirjan,
kaduin, etten ollut välittänyt seuraavasta sukupolvesta.
Häpeän sitä.
Anteeksi, ääneni on käheä. Kiitos, kun kerroitte tarinanne.
Aina kun puhun, minusta tuntuu kuin olisin alasti.
Mutta tänään tuntuu siltä, kuin minut olisi peitetty huovilla.
Anteeksi.
Tunnen näin ensimmäistä kertaa. Peittoja on niin monta, etten voi liikkua.
Olla täällä kokeneiden kollegoiden kanssa.
Ja tiedän, että tunnette samoin kuin minä.
Tämä päivä on antanut minulle paljon toivoa.
Kiitos paljon, Shiori!
Japanin oikeusjärjestelmä on niin huono,
että YK:kin vaatii siihen muutoksia.
Shiorin rikosjuttu hylättiin,
joten hän nostaa siviilikanteen.
Siitä tulee pitkä taistelu. Hyökkäykset häntä vastaan jatkuvat.
Sain sähköpostia New York Timesin Tokion-toimituksen johtajalta.
Hän julkaisi tarinani lopulta. Tapasimme puoli vuotta sitten.
He ovat odottaneet tilaisuutta julkaista se,
ja nyt oli oikea hetki, joten he tekivät sen.
Tähän asti se on ollut ainoa media,
joka on onnistunut jututtamaan Yamaguchia.
Niin johtaja sanoi puhelimessa kaksi viikkoa sitten.
Luin sitä artikkelia,
kun yhtäkkiä näin miehen otsan,
kun vieritin juttua alaspäin.
Sain paniikkikohtauksen.
Jos pelkkä kuva hänestä saa minut tuntemaan niin,
miten kestäisin istua oikeudessa ja nähdä hänet edessäni?
10. helmikuuta 2018
Oikeudenkäyntiin valmistautuminen käy rankaksi.
Meidän täytyy käydä läpi vastapuolen väitteet. Mikä on totta ja mikä tarua?
He ovat kirjoittaneet tarkan versionsa totuudesta.
Kaikki on tarkistettava.
Tarkastamme jokaisen kappaleen.
Otsikot huutavat: "Syytetty kumoaa kaikki väitteet!"
Taistelemme sitä vastaan valmistelemalla päätodisteet.
Muuten näytämme heikolta.
Tajusin, että...
Ainoa motivaationi puhua tästä, elää ja tehdä tämä...
...on se, että olen toimittaja.
Katson asiaa kuin se olisi tapahtunut jollekulle toiselle.
Kun minusta tuli se joku muu, en tiennyt, miten kestäisin sen.
Tajusin...
...etten ole kohdannut itseäni.
Haluan tavata oikeusministeriön edustajan. -Niin, Sufianin.
Tässä ei ole kyse vain seksuaalisesta väkivallasta.
Tässä on kyse vallan väärinkäytöstä.
Kuka vain meistä voisi olla uhri,
syyllinen tai tarkkailija.
Tiedät toimitusjohtaja Qiangdongin jutun.
Tytön ystävät eivät painostaneet häntä, koska se oli heistä liikaa.
Minä vain juoksen karkuun. En osaa pysähtyä.
En halua kohdata itseäni.
23. maaliskuuta 2019
Yamaguchi vaatii 130 miljoonan jenin (noin 800 000 euron) korvauksia -
kunnianloukkauksesta.
Olette varmasti vihaisia Yamaguchin vastakanteesta.
Tänään perustamme "Open the Black Boxin",
jolla tuemme Shioria hänen siviilikanteessaan.
Tuetaan häntä yhdessä.
Anteeksi. Unohdin, mitä aioin sanoa.
En ollut varma, voisinko tulla tänne tänään.
Viikko tai pari sitten -
kehoni ei liikkunut kahteen päivään.
Se tapaus sattui näihin aikoihin neljä vuotta sitten.
Tajusin, etten ollut nähnyt kirsikankukkia neljään vuoteen.
Olin ollut ulkomailla. Kysyin ystäviltäni, voisimmeko mennä katsomaan niitä.
Sitten aloin miettiä, miksi olin niin ahdistunut.
Tajusin, että se tapahtui, kun kirsikka kukki.
Sen jälkeen en kestänyt nähdä kirsikankukkia.
Se sai minut tajuamaan,
että muistot tapahtuneesta voivat laueta milloin vain.
Moni elää tällaisen tuskan kanssa.
Äiti, isä...
Kiitos kaikista vuosista, joina kasvatitte minua.
Oloni on todella säälittävä.
Miten kestän tämän tuskan?
En tiedä enää.
Minua on siunattu mahdollisuuksilla.
Olen elänyt onnellisen elämän.
Mutta siitä huolimatta -
olen pahoillani, kun en voi elää elämää, joka minulle annettiin.
Meissä kaikissa elää peto, mutta omani ei tappanut minua.
Olen päässyt näin pitkälle. Pystyn kohtaamaan sen miehen.
Isä soitti minulle tänään.
Hän pitää huomenna vapaapäivän töistä tullakseen oikeuteen.
Yritän olla miettimättä sitä, miltä hänestä tuntuu tulla oikeuteen.
Älä ajattele sitä!
Miltä hänestä mahtaa tuntua?
Aiotko lukea tämän?
Todistukseni on tärkein osuus. -Tämäkö?
Pitääkö sinun lukea se? -Joo, vaikka olen tehnyt sen monta kertaa.
Pitääkö se opetella ulkoa? -Se pitää osata kunnolla.
Luen sen sitten.
Aloitetaanko?
"Lähetin vastaajalle sähköpostia 25. maaliskuuta 2015 -
kysyäkseni avoimista työpaikoista.
Toimittajana halusin työskennellä sosiaalisten ongelmien parissa,
mutta Washingtonissa kirjoittaisin politiikasta.
Halusin ilmaista huoleni asiasta tapaamisessamme.
Kun tulin paikalle, yllätyin, kun luvassa olikin illallinen kahdelle.
Se tuntui väärältä, enkä tiennyt, miten käsitellä tilannetta.
Yhtäkkiä minua alkoi huimata, joten lähdin vessaan.
Sen jälkeen seuraava muistikuvani on se, kun heräsin hotellihuoneesta."
Oletko kunnossa? -Joo, olen vain vähän...
Haluatko pitää tauon? -Ei tarvitse.
"Heräsin kovaan kipuun alavatsassa.
En tiennyt, missä olin tai kuka makasi päälläni.
Yritin työntää hänet pois, mutta hän oli liian vahva. Hätäännyin.
Sanoin, että minun pitää käydä vessassa. Hän lopulta siirtyi.
Juoksin kylpyhuoneeseen ja lukitsin oven.
Näin peilistä, että nännini vuoti verta ja minulla oli mustelmia.
En muistanut, mitä oli tapahtunut, joten olin kauhuissani.
Minun piti rauhoittua, etsiä vaatteeni ja päästä pois.
Kun avasin oven, hän tarttui käteeni ja pakotti minut sängylle.
Kasvoni painuivat peittoa vasten.
En saanut henkeä ja luulin kuolevani.
Syytetty sanoi: 'Pidän sinusta. Voit tulla Washingtoniin. Läpäisit kokeen.'
Hänelle olin vain esine. Tunsin itseni voimattomaksi.
Kysyin, missä alusvaatteeni olivat. Hän halusi pitää ne muistona.
Tunsin voimieni valuvan kehostani ja kutistuvani.
Kun pyysin alusvaatteita takaisin, hän sanoi:
'Nyt olet kuin suloinen ja avuton lapsi!' Sitten hän antoi ne takaisin."
Tuo ei pysy.
Ihan sama.
Jono on pitkä. Odottakaa.
8. heinäkuuta 2019
Ristikuulustelu Tokion käräjäoikeudessa.
Minua kiellettiin kuvaamasta oikeudessa.
Pärjäsit hyvin. -Niinpä.
Olemme ylpeitä sinusta.
Katseemme kohtasivat yhdessä kohtaa.
Hän istui juristieni takana.
Kun tuijotin häntä, hän katsoi minua.
Hänen katseensa kysyi, mitä haluan. Sitten hän käänsi katseensa.
"Olen yhä täällä." Halusin hänen tietävän sen.
"Kuuntelen sinua. Kaikki riippuu sinusta."
Onneksi en pyytänyt sermiä.
Vaikka näkisin uusia painajaisia.
Se, etten hätääntynyt, kun näin hänet, vahvisti itseluottamustani.
Selvisit yhdestä haasteesta.
Nyt kestän partoja.
Partoja ja kaljuja. -Partoja ja kaljuja...
6. lokakuuta 2019
Huomenna on siviilikanteeni viimeinen oikeuden kuuleminen.
Sain sähköpostia Sheraton-hotellin portieerilta.
Hän muistaa sen illan hyvin.
Hän ilmoitti siitä poliisille, mutta hotelli pakotti hänet vaikenemaan.
Hän muistaa paljon yksityiskohtia. -Hienoa!
Kun nousin taksista,
suuntasin pois sisäänkäynniltä ja yritin päästä pois.
Hänestä kuulosti myös siltä,
että valitin ääneen.
Olin niin humalassa, etten vaikuttanut olevan tajuissani.
Se on tärkeä todistus. -Olen samaa mieltä.
Mutta juristini Murata vastustaa oikeudenkäynnin lykkäämistä.
Tuomareita on nyt useampi, ja voisi käydä niin, että he vaihtuvat.
Juristina en usko, että se on riittävä syy siirtää oikeudenkäyntiä.
Suurin huolenaiheeni on se, että hotelli estää häntä todistamasta.
"On kysyttävä, miksi hän päätti puhua nyt."
En usko tätä, mutta...
"Voiko hänellä olla yhteys Yamaguchiin?
Meidän on oltava skeptisiä."
Ensimmäinen oikeudenkäynti on tärkeä. Henkenne on vaarassa.
Haloo? -Hei, onko tämä Chikuba-sanin puhelin?
Kyllä. -Shiori Ito tässä. Kiitos ajastanne.
Eipä kestä. -Voitteko puhua nyt?
Haluaisin kysyä yhtä asiaa. Se, mitä kirjoititte tänään,
sisältää tärkeitä uusia todisteita.
Ajattelin,
että haluaisin käyttää sitä oikeudessa.
Mutta meidän on sanottava,
että se on silloin töissä olleen portieerin lausunto.
Jos sanomme sen oikeudessa...
Se on julkinen kuuleminen,
joten media ja muut paikalla olevat kuulevat sen.
Se voi aiheuttaa teille ongelmia.
Mutta kysyn teiltä nyt,
koska huomenna on ainoa tilaisuuteni kertoa tuomareille.
Onko sanomissani asioissa mitään,
mistä olisitte huolissanne?
Haluan tehdä kaikkeni auttaakseni teitä.
Saatte paljastaa nimeni.
Sitä ei voi edes verrata siihen, miten te olette kärsinyt.
En ole huolissani mistään. Saatte paljastaa nimeni.
Haluan todistaa, vaikka hotelli yrittäisi estää minua.
Kuten sanoin aiemmin...
Seksuaalirikoksista saa aivan liian lieviä rangaistuksia.
Minusta se on aina ollut väärin.
En olisi ikinä uskonut olevani tässä asemassa.
Haluaisin teidän iloitsevan siitä, olin töissä sinä iltana.
Olen itsekin iloinen siitä.
Tällaisiin rikoksiin suhtaudutaan liian kevyesti.
Kiitos paljon. -Ei kestä.
Olen kiitollinen päättäväisyydestänne.
Arvostan sitä todella. Kiitos.
Huolehtikaa itsestänne. Kuulemiin. -Kuulemiin.
18. joulukuuta 2019
Tuomionluku Tokion alueoikeusasteessa.
Siviilikanteellaan Shiori halusi murtaa mustan laatikon.
Tämä ei ole vain yksilön ongelma, vaan yhteiskunnan ongelma.
Tänään saamme vihdoin oikeuden päätöksen.
Raiskaus on äidin pahin painajainen.
Lehdistötilaisuuden jälkeen -
koko perheemme, jopa hänen sisaruksensa, vastusti koko juttua.
Toivon hyvää päätöstä, jotta perhe voi palata yhteen.
VOITTO
Me voitimme! Kiitos kaikille!
Tuolla hän on!
Onnea!
Voitteko kertoa, miltä nyt tuntuu?
Totta puhuen en osaa sanoa, miltä minusta tuntuu.
Mutta kun tulin ulos, ystäväni halasi minua.
Se oli eräänlainen päätös tälle.
Mutta voitto ei pyyhi tapahtunutta pois.
Minun on yhä...
...keksittävä, miten kohdata haavani. Tämä ei ole vielä ohi.
Tämä on virstanpylväs, mutta tehtävää on vielä paljon.
Haluaisin ajatella sitä kaikkea yhdessä.
Näen nyt aivan erilaisen tulevaisuuden kuin ennen näin. Kiitos kaikille!
Hyvät naiset ja herrat, toivottakaa herra Yamaguchi tervetulleeksi.
Annoitte selväsanaisen lausunnon, jonka mukaan ette toimineet laittomasti.
Mutta kun nyt mietitte sitä iltaa, kadutteko mitään?
Toivotteko, että olisitte tehneet jotain toisin?
Teittekö mielestänne virheitä, vaikka ette ehkä rikkonut lakia?
En tehnyt mitään rikosta.
Se on minulle tärkeintä.
Mutta jos puhun -
jostain muusta kuin laillisesta näkökulmasta,
se voi johtaa väärinkäsityksiin.
Jos sanon katuvani jotain,
toimittaja voi tulkita sen viittaavan rikokseen.
Olen kuitenkin pahoillani siitä, mitä tapahtui.
Hän on kärsinyt paljon.
Hän on saanut kärsiä...
...traumaperäisestä stressihäiriöstä. Kuten myös minä.
Siksi tapahtuma on hyvin valitettava.
Kadun kyllä eettisellä tasolla.
Mutta minun on pysyttävä siinä kannassa, etten tehnyt mitään laitonta.
Riittääkö se vastaukseksi?
Käännän tärkeimmät kohdat...
Yamaguchi valitti päätöksestä. Oikeustaisteluni jatkuivat.
Valehtelija!
Tienaat rahaa muiden epäonnella!
Kuinka kehtaat? Käyttäydy kuin idoli!
Tutkija A jäi Tokion poliisilaitokselle.
Portieeri sai pitää työnsä Sheratonissa.
Nakamura, joka keskeytti pidätyksen,
nousi päälliköksi Japanin kansalliseen poliisiin.
8. heinäkuuta 2022
Entinen pääministeri Abe ammuttiin vaalitilaisuudessa.
Yamaguchi raportoi hänen kuolemastaan ensimmäisenä.
Samana päivänä -
korkein oikeus päätti pitää voimassa siviilikanteeni voiton.
Taas tuo biisi.
Mitä tuo nyt on?
Hiuksesi!
Se kesti tosi kauan.
Olin 25-vuotias. Nyt olen 33!
Tämä on aikakauden loppu.
Aikakaudenko? -No joo!
Sinä teit sen.
Omistettu kaikille selviytyjille.
Tekstitys: Annika Karvonen www.junefirst.tv